
Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo, patvirtinto Lietuvos Respublikos švietimo, mokslo ir sporto ministro 2024 m. sausio 24 d. įsakymu Nr. V-78 „Dėl priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą, mokytis pagal priešmokyklinio ugdymo programą kriterijų sąrašo patvirtinimo“, priedo 2.7 punktu, atsižvelgdama į švietimo įstaigų pateiktą informaciją, Zarasų rajono savivaldybės taryba n u s p r e n d ž i a:
.	Sudaryti Mokinių priėmimo į Zarasų rajono savivaldybės bendrojo ugdymo mokyklas nenumatytų atvejų nagrinėjimo komisiją tokios sudėties:
Komisijos pirmininkė – Nijolė Guobienė, Zarasų rajono savivaldybės merė.
Komisijos pirmininko pavaduotoja – Sigita Keršienė, Zarasų rajono savivaldybės administracijos Švietimo, kultūros ir sporto skyriaus vedėja.
Komisijos sekretorė – Renata Šatrovienė, Zarasų rajono savivaldybės administracijos Švietimo, kultūros ir sporto skyriaus vyriausioji specialistė.
Komisijos nariai:
Nijolė Bikulčienė, Zarasų rajono savivaldybės administracijos vyriausioji specialistė (tarpinstitucinio bendradarbiavimo koordinatorė),
Irena Girskienė, Zarasų „Lakštingalos“ mokyklos direktoriaus pavaduotoja ugdymui,
Dalė Gasiniauskienė, Zarasų „Ąžuolo“ gimnazijos direktoriaus pavaduotoja ugdymui,
Ilona Pužienė, Zarasų r. Dusetų Kazimiero Būgos gimnazijos pradinių klasių mokytoja metodininkė. 
.	Patvirtinti Mokinių priėmimo į Zarasų rajono savivaldybės bendrojo ugdymo mokyklas, nenumatytų atvejų nagrinėjimo komisijos darbo reglamentą (pridedama).
.	Pripažinti netekusiais galios:
.  Zarasų rajono savivaldybės tarybos 2018 m. birželio 29 d. sprendimą Nr. T-136 „Dėl asmenų prašymų dėl priėmimo į bendrojo ugdymo mokyklas, kurių savininko teises ir pareigas įgyvendinanti institucija yra Zarasų rajono savivaldybės taryba, tvarkos apraše nenumatytų atvejų nagrinėjimo nuolatinės komisijos sudarymo ir jos darbo reglamento patvirtinimo“ su visais pakeitimais ir papildymais.
. Zarasų rajono savivaldybės tarybos  2023 m. gegužės 25 d. sprendimą Nr. T-92 „Dėl asmenų prašymų dėl priėmimo į bendrojo ugdymo mokyklas, kurių savininko teises ir pareigas įgyvendinanti institucija yra Zarasų rajono savivaldybės taryba, tvarkos apraše nenumatytų atvejų nagrinėjimo nuolatinės komisijos sudarymo“.
.	Paskelbti sprendimą Teisės aktų registre ir Zarasų rajono savivaldybės internetinėje svetainėje www.zarasai.lt

.	Mokinių priėmimo į Zarasų rajono savivaldybės bendrojo ugdymo mokyklas nenumatytų atvejų nagrinėjimo komisijos darbo reglamente (toliau – Reglamentas) nustatoma asmenų prašymų nagrinėjimo bei Mokinių priėmimo į Zarasų rajono savivaldybės bendrojo ugdymo mokyklas nenumatytų atvejų nagrinėjimo komisijos (toliau – Komisija) darbo tvarka.
.	Komisija savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą, mokytis pagal priešmokyklinio ugdymo programą kriterijų sąrašu, patvirtintu Lietuvos Respublikos švietimo mokslo ir sporto ministro 2024 m. sausio 24 d. įsakymu Nr.  V-78 „Dėl priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą, mokytis pagal priešmokyklinio ugdymo programą kriterijų sąrašo patvirtinimo“ (toliau – Kriterijų sąrašas), Mokinių priėmimo į Zarasų rajono savivaldybės bendrojo ugdymo mokyklas tvarkos aprašu, patvirtintu Zarasų rajono savivaldybės tarybos 2024 m. rugsėjo 23 d. sprendimu Nr. T-189 „Dėl mokinių priėmimo į Zarasų rajono savivaldybės bendrojo ugdymo mokyklas tvarkos aprašo patvirtinimo“ (toliau – Tvarkos aprašas), kitais teisės aktais ir šiuo Reglamentu.
.	Komisijos darbas grindžiamas teisėtumo, objektyvumo, viešumo ir kolegialumo principais ir asmenine narių atsakomybe.

.	Komisija:
.	nagrinėja asmenų prašymus dėl aktualių Tvarkos apraše nenumatytų atvejų;
.	sprendžia kitus klausimus, susijusius su priėmimo į bendrojo ugdymo mokyklas, organizavimu ir vykdymu. 
.	Komisija turi teisę:
.	priimti sprendimą dėl asmens prašymo pagrįstumo ir informuoti pareiškėją apie priimtą sprendimą;
.	priimti sprendimą dėl asmens prašymo pagrįstumo ir siūlyti mokyklos vadovui priimti atitinkamą individualų teisės aktą šiam asmeniui;
.	atmesti asmens prašymą kaip nepagrįstą;
.	gauti papildomus duomenis ir (ar) dokumentus, reikalingus sprendimui priimti, iš prašymus pateikusių asmenų, mokyklų, kitų kompetentingų institucijų;
.	prireikus prašyti patikslinti pateiktą informaciją;
.	priimti kitus Komisijos kompetencijai priskiriamus sprendimus.

.	Komisijos posėdžiai rengiami ir vyksta, gavus prašymą.
.	Asmens prašymas turi būti išnagrinėtas per 14 darbo dienų nuo jo Komisijoje gavimo dienos.
.	Komisijos posėdžius kviečia, organizuoja ir Komisijai vadovauja jos pirmininkas. Komisijos pirmininkui pasiūlius, nariams pritarus, galimas elektroninis Komisijos posėdis, kai nariai savo poziciją posėdžio darbotvarkės klausimu ir dėl siūlomo sprendimo pateikia elektroniniu paštu. Tai fiksuojama posėdžio protokole, prie protokolo pridedami Komisijos narių poziciją nusakantys elektroninio pašto laiškai. 
.	Informaciją apie posėdžio vietą, laiką, posėdžio medžiagą ir darbotvarkės projektą Komisijos sekretorius pateikia ne vėliau kaip prieš 3 darbo dienas iki posėdžio.
.	Komisijos posėdis teisėtas, jei jame dalyvauja ne mažiau kaip puse Komisijos narių. Elektroninio Komisijos posėdžio atveju nedalyvaujančiu posėdyje laikomas iki nustatyto termino neatsiuntęs elektroninio laiško Komisijos narys.
.	Komisijos sprendimai priimami posėdyje dalyvaujančių Komisijos narių balsų dauguma. Balsams pasiskirsčius po lygiai, lemia Komisijos posėdžio pirmininko balsas. 
.	Komisijos posėdyje gali dalyvauti mokyklos vadovas ar jo įgaliotas asmuo, pateikęs prašymą asmuo ir (ar) jo  atstovas, kiti su nagrinėjamu klausimu susiję Komisijos kviesti asmenys. 
.	Surašomas posėdžio protokolas. Komisijos posėdžių protokolai pasirašomi per 5 (penkias) darbo dienas po įvykusio posėdžio. Posėdžio protokolai ir kiti Komisijos veiklos dokumentai saugomi teisės aktų nustatyta tvarka. 
.	Komisijos narys, vykdydamas savo funkcijas, turi teisę:
.	išsakyti savo nuomonę;
.	teikti siūlymus svarstomu klausimu ir dėl Komisijos veiklos.
.	Komisijos narys, vykdydamas savo funkcijas, privalo:
.	užtikrinti informacijos, susijusios su jo veikla Komisijoje, konfidencialumą;
.	nusišalinti nuo svarstymo klausimų, kurie yra susiję su Komisijos nariu ryšiais, neleidžiančiais priimti objektyvių sprendimų.
.	Komisijos pirmininkas:
.	kviečia Komisijos posėdžius;
.	pasirašo Komisijos posėdžio protokolus.
.	Komisijos pirmininko pavaduotojas:
.	atlieka komisijos nario funkcijas;
.	nesant Komisijos pirmininkui, atlieka pirmininko funkcijas.
.	Komisijos sekretorius:
.	kviečia Komisijos narius, jei reikia, kviečia mokyklos vadovą ar jo įgaliotą asmenį, asmenį ar jo įgaliotą atstovą, pateikusį prašymą, kitų institucijų atstovus;
.	parengia dokumentų projektus posėdžiui;
.	rengia posėdžių protokolus;
.	tvarko Komisijos dokumentus.
.	Komisijos sekretorius yra Komisijos narys. 

.	Komisijos veiklos nuostatai gali būti keičiami, pildomi rajono Savivaldybės tarybos sprendimu.
_____________

Zarasų rajono savivaldybės tarybai

Parengto sprendimo projekto tikslas – patvirtinti mokinių priėmimo į Zarasų rajono savivaldybės bendrojo ugdymo mokyklas nenumatytų atvejų nagrinėjimo komisiją ir jos darbo reglamentą.

Lietuvos Respublikos vietos savivaldos įstatymo 15 straipsnio 2 dalies 4 punktas nurodo, kad savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas priklauso tarybai. 
Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą, mokytis pagal priešmokyklinio ugdymo programą kriterijų sąrašo, patvirtinto Lietuvos Respublikos švietimo, mokslo ir sporto ministro 2024 m. sausio 24 d. įsakymo Nr.  V-78 „Dėl priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą, mokytis pagal priešmokyklinio ugdymo programą kriterijų sąrašo patvirtinimo“, priedo 2.7 punktas nurodo, kad aktualiems, kriterijų sąraše nenumatytiems atvejams nagrinėti sudaroma nenumatytų atvejų komisija iš mokyklos savininko teises ir pareigas įgyvendinančios institucijos (dalyvių susirinkimo) ir mokyklų atstovų, kurios sudėtį ir darbo reglamentą tvirtina mokyklų savininko teises ir pareigas įgyvendinanti institucija (dalyvių susirinkimas) ar jos įgaliotas asmuo. 
Mokinių priėmimo į Zarasų rajono savivaldybės bendrojo ugdymo mokyklas tvarkos aprašo, patvirtinto Zarasų rajono savivaldybės tarybos 2024 m. rugsėjo 23 d. sprendimu Nr. T-189 „Dėl mokinių priėmimo į Zarasų rajono savivaldybės bendrojo ugdymo mokyklas tvarkos aprašo patvirtinimo “, 25 punktas nurodo, kad mokykla, gavusi prašymą mokytis ne iš mokyklos teritorijoje gyvenančio asmens, prieš priimant asmenį mokytis privalo gauti mokinių priėmimo į mokyklas nenumatytų atvejų nagrinėjimo komisijos pritarimą. 

Teisės aktų keisti nereikės. 
Biudžeto lėšų poreikis. Biudžeto lėšų poreikio nėra.
Biudžeto lėšų poreikis. Biudžeto lėšų poreikio nėra.

Sprendimo projekto iniciatorius yra rajono Savivaldybės administracijos Švietimo, kultūros ir sporto skyrius, rengėja – Renata Šatrovienė, rajono Savivaldybės administracijos Švietimo, kultūros ir sporto skyriaus vyriausioji specialistė. 
Priėmus šį sprendimą bus patvirtinta Komisijos sudėtis ir jos darbo reglamentas.                                             
Sprendimo projekto rengimo metu gauti specialistų vertinimai ir išvados. Pareigos kreiptis į specialistus dėl vertinimų ar išvadų pateikimo nėra. 
Priėmus šį sprendimo projektą galimos pasekmės: 
teigiamos – teisės aktų vykdymas, 
neigiamos – nėra duomenų apie galimas (tikėtinas) neigiamas pasekmes priėmus teikiamą sprendimo projektą.

Vedėja		Sigita Keršienė

